28/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Instituto Galego de Vivenda e Solo
Información pública

Resolución de 10 de febreiro de 2012 pola que se sinalan datas e se cita aos interesados para o levantamento das actas de pagamento e ocupación dos bens e dereitos afectados polo expediente de expropiación forzosa por taxación conxunta para a execución do proxecto sectorial do parque empresarial da Sionlla, en Santiago de Compostela.1.–Por resolución do director xeral de Urbanismo do 27 de novembro de 2008 aprobouse definitivamente o expediente de expropiación forzosa seguido polo procedemento de taxación conxunta dos bens e dereitos necesarios para a execución do proxecto sectorial do parque empresarial da Sionlla, no municipio de Santiago de Compostela, promovido polo Instituto Galego da Vivenda e Solo e a empresa pública Xestur A Coruña, S. A., na súa condición de beneficiaria da expropiación.2.–De conformidade co artigo 144 da Lei 9/2002, de 30 de decembro, de ordenación urbanística e protección do medio rural de Galicia, o acordo de aprobación definitiva do expediente implica a declaración de urxencia da ocupación dos bens e dereitos afectados, e o pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xustiprezo.3.–Entre os meses de maio e xuño de 2009 procedeuse ó levantamento de actas de pago e ocupación dos bens e dereitos afectados polo expediente de expropiación forzosa por taxación conxunta para a execución do proxecto sectorial do parque empresarial da Sionlla, quedando pendentes de levantar algunhas actas por diversos motivos.4.–Polo anterior procede fixar as datas nas que se procederá ó levantamento das correspondentes actas de pagamento e ocupación de conformidade cos artigos 49 e 55 do Regulamento da Lei de expropiación forzosa.5.–En consecuencia convócase e cítase ós titulares dos bens e dereitos afectados polo presente expediente para proceder ó levantamento das actas de pagamento e ocupación que se efectuarán na sede do Instituto Galego da Vivenda e Solo, sito en Área Central, s/n, polígono de Fontiñas, Santiago de Compostela, os días e as horas que se indican na relación anexa á presente. As actas de ocupación levantaranse a continuación da correspondente acta de pagamento, salvo que o xustiprezo tivera que ser consignado, sendo así levantaranse no mesmo lugar os días e as horas indicadas na mesma relación.6.–Para ditos actos deberá terse en conta: Que o pagamento do xustiprezo só se fará efectivo, consignándose no caso contrario, ós interesados que acrediten en legal forma a súa titularidade, e a tal efecto o interesado achegará certificación rexistral ó seu favor, na que conste que se estendeu a nota do artigo 32 do Regulamento hipotecario, ou, no seu defecto, os títulos xustificativos do seu dereito completados con certificación negativa do Rexistro da Propiedade referida á mesma finca descrita nos títulos. Se existiran cargas deberán comparecer os titulares das mesmas (art.30.3 do texto refundido da Lei do solo, aprobado por RD Lexislativo 2/2008). Que se o expropiado non quixera aceptar o pagamento ou non aportase títulos suficientes xustificativos do dominio ou existise contenda respecto á titularidade do ben ou dereito expropiado ou, en xeral, se concorrese algún dos supostos do artigo 51 do Regulamento da Lei de expropiación forzosa, consignarase o importe do xustiprezo na Caixa Xeral de Depósitos (art.206.1 do Regulamento de xestión urbanística). Que para o cobro do xustiprezo é necesario a comparecencia do interesado por sí ou debidamente representado con poder suficiente, e no caso de que a finca o dereito pertenza a varias persoas é necesario a comparecencia de todos eles por sí ou debidamente representados con poder suficiente. Que para facilitar a confección dos documentos de pago e a efectividade deste é conveniente que os interesados acheguen á beneficiaria da expropiación os documentos xustificativos dos seus dereitos con anterioridade ás datas fixadas para o levantamento das actas de pagamento.7.–Notifíqueselles a presente resolución aos interesados, e publíquese no Diario Oficial de Galicia, no Boletín Oficial da Provincia e no tablón de edictos do Concello, o que servirá de notificación aos interesados descoñecidos, aos que se ignore o lugar de notificación, ou aos que tentada a notificación non se puidese practicar; de conformidade co artigo 59 da Lei 30/1992, do 26 de novembro, de réxime xurídico das administracións públicas e do procedemento administrativo común. Asemade, notifíqueselle ao Ministerio Fiscal para os efectos do establecido no artigo 5 da Lei de expropiación forzosa. Santiago de Compostela, 10 de febreiro de 2012. O director xeral do IGVS Antonio José Boné Pina ANEXO I Actas de pagamento e ocupación dos bens e dereitos afectados polo expediente de expropiación forzosa por taxación conxunta para a execución do proxecto sectorial do parque empresarial da Sionlla, en Santiago de Compostela.